EkBass/fiwiki-20250220-pages-articles huggingface dataset:
Takarazuka

Takarazuka () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa Mukojoen varrella Kōben koillis- ja Osakan luoteispuolella. Kaupungissa on 225 010 asukasta (vuonna 2017) ja sen pinta-ala on 101,89 neliökilometriä. Takarazuka on nimitetty yhdeksi Japanin erityiskaupungeista. Takarazuka tunnetaan kuumista lähteistään (onsen) ja Takarazukan suurteatterista, jossa esiintyy Takarazukan revyy. Takarazukan onsen avattiin jo vuonna 1887, ja rautatieyhteyden paikkakunta sai kymmenen vuotta myöhemmin. Kaupunkioikeudet Takarazukalle myönnettiin vuonna 1954, minkä jälkeen se on kasvanut nopeasti Osakan ja Kōben asuinlähiönä noin puolen tunnin junamatkan päässä molemmista kaupungeista. Se kärsi pahoja vaurioita vuoden 1995 maanjäristyksessä, jossa sai surmansa 118 henkeä. Takarazukaa palvelevat JR Nishi-Nihonin Fukuchiyama- linja eli Takarazuka-linja sekä Hankyū-rautateiden Takarazuka-päälinja ja Imazu-linja. == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Club Penguin Island

Club Penguin Island (CPI) oli massiivinen monen pelaajan verkkoroolipeli mobiililaitteille. Pelissä pingviinit voivat chattailla ja pelata minipelejä lumen peittämässä virtuaalimaailmassa. Se oli seuraaja maaliskuussa 2017 lopetetulle Club Penguinille. Club Penguin Island julkaistiin maailmanlaajuisesti 29. maaliskuuta 2017. Pelin julkinen beta-testijakso tapahtui Australiassa ja Uudessa-Seelannissa alkaen 15. joulukuuta 2016 päättyen sen maailmanlaajuiseen julkaisuun. Kanadassa puolestaan beta- testijakso alkoi 13. tammikuuta 2017 päättyen myös sen maailmanlaajuiseen julkaisuun. Pelin tiedotus, alkuperäisen Club Penguinin sulkemisen ohella, järkyttää monia alkuperäisen Club Penguinin pelaajia. Club Penguin Island on kerännyt enimmäkseen negatiivisia käyttäjien arvosteluja sen maailmanlaajuisen julkaisun jälkeen, ja monet pelaajat ovat kyseenalaistaneet Disneyn valinnan lopettaa alkuperäinen Club Penguin. 27\. syyskuuta 2018 Disney ilmoitti lopettavansa Club Penguin Islandin vuoden 2018 loppuun mennessä. Peli suljettiin lopullisesti 20. joulukuuta 2018. == Historia == Peli oli alun perin tunnettu nimellä Project: Super Secret, josta Club Penguinin ylläpito oli vihjaillut jo heinäkuussa 2015. Hankkeen nimeksi paljastettiin 17. marraskuuta 2016 Club Penguin Island. ;Ennakkorekisteröinti Pelin ennakkorekisteröinti alkoi 17. marraskuuta, kun ylläpitäjät kertoivat blogissaan ensimmäistä kertaa uudesta pelistään. Blogissa oli linkki Club Penguin Islandin verkkosivulle, josta pystyit rekisteröimään käyttäjätunnuksen itse peliin. Ensimmäisistä rekisteröityneista valittiin testaajia suljettuun betaan. ;Suljettu beta-testaus Pelin suljettu beta alkoi, kun pelin ylläpitäjät ilmoittivat asiasta pelin verkkosivulla 18. Marraskuuta ja loppui 6. joulukuuta 2016. Suljettuun beta-testaukseen valittiin ihmisiä, jotka olivat tehneet käyttäjän heti kuin ennakkorekisteröinti alkoi (17. marraskuuta). Nämä valitut henkilöt saivat kutsun peliin sähköpostitse. Suljettu beta-testaus oli yksinomaan käyttäjille, joilla oli iOS-laite. ;Geo- beta Melko yksityinen "geo-beta" pidettiin Australiassa ja Uudessa-Seelannissa 15. joulukuuta 2016 sen maailmanlaajuiseen julkaisuun. Tämä beta oli pitkitetty iOS - käyttäjille Kanadassa 13. tammikuuta 2017. ;Club Penguinin sulkeminen Alkuperäisen Flash-pelin palvelimet poiskytkettiin Club Penguin Island -pelin julkaisupäivänä, 30. maaliskuuta 2017 7:01:25 AM UTC . == Pelattavuus == Pelattavuus oli samanlainen kuin alkuperäisessä Club Penguinissa, vaikka se toimi kolmiulotteisella pelimoottorilla, toisin kuin Club Penguin, joka toimi Adobe Flash playerilla. Peli sisälsi opastavan tehtäväjärjestelmän sekä pakollisen opetusohjelman, kun pelaajat ensin liittyivät. == Vastaanotto == Alustavat arviot Club Penguin Island-pelille olivat vaihtelevia, mutta enimmäkseen negatiivisia, koska monet arvioijat kyseenalaistivat alkuperäisen Club Penguinin sulkemisen. ==Lähteet== ==Aiheesta muualla== * Virallinen verkkosivu Luokka:Vuoden 2017 videopelit Luokka:Disney-videopelit Luokka:MMORPG-pelit Luokka:Mobiilipelit
Todistaja (televisiosarja)

Todistaja (Øyevitne) on norjalainen televisiosarja vuodelta 2014. Sen on luonut Jarl Emsell Larsen. Sarjassa on pääosassa kaksi 15-vuotiasta poikaa (näyttelijät Odin Waage ja Axel Bøyum), jotka joutuvat murhien silminnäkijöiksi, mutta eivät uskalla kertoa asiasta poliisille. Sarjassa on kuusi jaksoa. Yle Fem on esittänyt sen Suomessa. Sarjasta on tehty yhdysvaltalainen versio Eyewitness sekä romanialainen Valea Mută. == Lähteet == == Aiheesta muualla == Luokka:Norjalaiset rikossarjat Luokka:2010-luvun rikossarjat Luokka:NRK:n televisio-ohjelmat
Adam Parr

Adam Parr (s. 26. toukokuuta 1965) on brittiläinen liikemies ja entinen Williamsin Formula 1 -tallin puheenjohtaja. Parr toimi Williamsin toimitusjohtajana vuosina 2006–2009 ja tallin puheenjohtajana 2010–2012. Vuonna 2014 Parr liittyi Cosworthin moottoriosaston johtoportaaseen. Parr on kirjoittanut Williams -tallin aikaisista johtotehtävistään graafisen muistelmakirjan The Art of War - Five Years in Formula One. == Lähteet == Luokka:Formula 1 -tallien työntekijät Luokka:Brittiläiset liikemiehet Luokka:Vuonna 1965 syntyneet Luokka:Elävät henkilöt
Kelanauha

Kelanauha on 1930-luvulla Saksassa kehitetty magneettinen ääniteformaatti. Nauhoja on malliltaan kolmesta tuumasta kymmeneen ja puoleen tuumaan. Nauhakelat ovat joko muovia tai alumiinia. Kohinanvaimennuksen ansiosta kelanauhat olivat aikoinaan tekniikaltaan ja äänenlaadultaan hifitasoa. Niiden suosio alkoi hiipua 1980-luvun jälkeen, mutta ne ovat sittemmin tehneet uutta tulemista hifipiireissä. Kotikäytössä kelanauhaa alkoi 1970-luvun alusta syrjäyttää c-kasetti paremman käyttömukavuutensa ja edullisemman hintatasonsa ansiosta. == Katso myös == * Nauhuri == Lähteet == == Aiheesta muualla == Luokka:Tallennusvälineet Luokka:Äänentoistotekniikka
Yamaguchi (kaupunki)

Yamaguchi () on Japanin Yamaguchin prefektuurin pääkaupunki Honshūn saarella Chūgokun alueella. Se sijaitsee prefektuurin keskiosassa Seton sisämeren rannalla. Fushinojoki virtaa kaupungin läpi. Yamaguchissa on 196 007 asukasta (vuonna 2017) ja sen pinta-ala on 1 023,23 neliökilometriä. Yamaguchi sai kaupunkioikeudet vuonna 1929. Se laajeni huomattavasti vuosina 2005 ja 2010, kun siihen liitettiin ensin Aion, Ajisun, Ogōrin ja Tokujin maaseutukaupungit ja myöhemmin Atōn maaseutukaupunki. Nykyään se onkin prefektuurinsa kaupungeista pinta-alaltaan suurin ja käsittää laajoja vuoristoalueita. Yamaguchin nähtävyyksiin kuuluvat esimerkiksi Rurikō-jin temppeli, jossa on yksi maan kuuluisimmista pagodeista, katolinen Xavierin muistokirkko, Yamaguchin prefektuurin taidemuseo ja Yuda-onsenin kuuma lähde. Kaupunkia palvelevat luotijunayhteys San’yō Shinkansen, joka pysähtyy kuitenkin Shin- Yamaguchin rautatieasemalla noin 20 minuutin junamatkan päässä kaupungin keskustasta, sekä JR Nishi-Nihonin San’yō-päälinja, Yamaguchi-linja ja Ube- linja. == Ilmasto == == Lähteet == == Aiheesta muualla == * Kaupungin internetsivut Luokka:Yamaguchin prefektuurin kaupungit
Carme Chacón

Carme María Chacón Piqueras (13. maaliskuuta 1971 Esplugas de Llobregat – 9. huhtikuuta 2017 Madrid) oli espanjalainen poliitikko. Carme Chacón kuului Katalonian sosialistien puolueeseen ja Espanjan sosialistiseen työväenpuolueeseen. Vuonna 2011 hän hävisi niukasti sosialistisen työväenpuolueen pääsihteerin vaaleissa vastaehdokkaalleen Alfredo Pérez Rubalcaballe. Chacón toimi Espanjan asuntoministerinä 2007–2008 ja puolustusministerinä 2008–2011. Chacónin kuolinsyynä pidetään synnynnäistä sydänvikaa. Hän kertoi sairaudestaan La Vanguardia -lehdessä vuonna 2015. Chacón oli eronnut ja hänellä oli 8-vuotias poika. == Lähteet == * * === Viitteet === == Aiheesta muualla == Luokka:Espanjan sosialistisen työväenpuolueen poliitikot Luokka:Espanjan ministerit Luokka:Vuonna 1971 syntyneet Luokka:Vuonna 2017 kuolleet
Idänsara

Idänsara eli aikainen sara (Carex praecox) on sarakasvien heimoon, sarojen sukuun kuuluva kasvilaji. Se kasvaa 15–60 senttimetriä korkeaksi ja sen varsi on ohut sekä kolmisärmäinen. Idänsaran lehdet ovat 1–1,5 mm leveitä ja rentoja. Idänsaran kukinnon muodostavat varren päässä sijaitsevat kolmesta kuuteen pystyssä olevaa tähkää ja tähkistön korkeus on noin 1–2 cm. Emikukat ovat kaksiluottisia. Pullakot ovat 3–3,5 mm pitkiä ja suippokärkisiä. Idänsara kukkii touko–kesäkuussa. Idänsara kasvaa kuivilla, hiekkaisilla paikoilla. Idänsaran päälevinneisyysalue painottuu Itä-Eurooppaan ja Aasiaan. Suomesta on jonkin verran havaintoja eri puolilta maata, lähinnä eteläisestä Suomesta. == Lähteet == * Info Flora: https://www.infoflora.ch/en/flora/2734-carex-praecox- sstr.html * Lampinen, R. & Lahti, T., 2016, Kasviatlas 2015 – Helsingin Yliopisto, Luonnontieteellinen keskusmuseo, Helsinki: http://koivu.luomus.fi/kasviatlas/maps.php?taxon=44034&year;=2015 == Aiheesta muualla == * Laji.fi: Idänsara (Carex praecox) * Kasviatlas 2018: Idänsaran (Carex praecox) levinneisyys Suomessa Luokka:Sarat
Luettelo Sharp X1 -peleistä

Tämä on luettelo julkaistuista Sharp X1 -peleistä. __NOTOC__ Nimi Vuosi Kehittäjä Julkaisija Viitteet 177 The 4th Unit Ancient Ys Vanished Omen Brain Breaker Card Games Crimson Dragon Buster Dragon Slayer Euphory Exoa II - Warroid Five Holy Girls Gaia Galaxian Gamepak 2 - Vootoy, Zepelis, Madou, Star Bee Gate of Labyrinth The Goonies Gradius Hydlide 3 - The Space Memories Irohamioedo Issural - The Story of Calvan Lode Runner Maidum Mappy Mikichan Portpia Riglas Seijopan Shanghai Space Harrier Studio Cut Super Laydock - Mission Striker Tetris Timeparadox Tokyo Nampa Street The Tower of Druaga Turbo Alpha Visual Instrument Player Wingman 2 Woody Poco Xevious Zeta 5 == Lähteet == * Video Games Museum Sharp X1 Luokka:Sharp X1 -pelit
Das Schwarze Auge

Das Schwarze Auge () on saksalainen fantasia-aiheinen roolipeli. Pelin on kehittänyt Ulrich Kiesow ja se on julkaistu vuonna 1984. Sarja on ollut saksankielisellä markkina-alueella suositumpi kuin Dungeons & Dragons. == Videopelit == Peliin pohjautuen on tehty myös useita videopelejä. * Realms of Arkania: Blade of Destiny () * Realms of Arkania: Star Trail () * Varjojen kaupunki Riva (, ) * Drakensang: The Dark Eye () * Drakensang: The River of Time () **Phileasson's Secret () * The Dark Eye: Chains of Satinav () * Realms of Arkania: Blade of Destiny(2013 remake) http://store.steampowered.com/app/237550/ () **For the Gods () **Ogredeath () **With Blade and Brilliance () * The Dark Eye: Memoria () * The Dark Eye: Demonicon () * The Dark Eye: Blackguards ()http://store.steampowered.com/app/249650/ **Untold Legends () * The Dark Eye: Skilltree Saga () * The Dark Eye: Blackguards 2 (http://store.steampowered.com/app/314830 == Lähteet == == Aiheesta muualla == Luokka:Pöytäroolipelit
Lippasarvinokka

Lippasarvinokka (Anthracoceros coronatus) on sarvinokkien heimoon kuuluva lintu. Sitä tavataan Etelä- ja Keski-Intiassa ja Sri Lankassa. Laji on silmälläpidettävä vaikka se on Intiassa yleinen muutamilla alueilla. Se on kuitenkin taantumassa ja sitä esiintyy maa-alueilla alle 300 metrin korkeudessa. Sri Lankassa se on paikallisesti kohtalaisen runsas, mutta nykyisin sen elinalue rajoittuu lähinnä kuivien alankomaiden eristyneisiin metsiin. Sen elinpiiriä ovat avoimet tuoreet leveälehtiset ikivihreät lehtimetsät, etenkin mäkisillä ja jokisilla alueilla. Se siirtyy vuodenaikojen mukaan hedelmien kypsymisen perässä ja käy toisinaan viljelyalueiden hedelmäpuissa. == Lähteet == == Aiheesta muualla == * Birdlife.org Luokka:Sarvinokkalinnut
Hr. Ms. Van Nes (1930)

Hr. Ms. Van Nes oli Alankomaiden kuninkaallisen laivaston Admiralen-luokan hävittäjä. == Valmistus == Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 15. elokuuta 1928. Alus laskettiin vesille 20. maaliskuuta 1930 ja se otettiin palvelukseen 12. maaliskuuta 1931.Whitley, M. J. s. 211 == Palvelus == Alus saattoi sukellusvene Hr. Ms. K XIII:n, jonka akustossa oli 21. joulukuuta 1941 räjähtänyt Singaporessa, Surabayaan korjattavaksi. Onnettomuudessa oli saanut surmansa kolme miestä. Alukset saapuivat Surabayaan 6. tammikuuta 1942. Alus upposi 17. helmikuuta 1942 Bangkan saaren eteläpuolella suojatessaan joukkojenkuljetusalus Sloet van Beeleä. Keisarillisen Japanin laivaston lentotukialus Ryūjōltä lähteneet lentokoneet upottivat molemmat alukset. Laivaston ilmavoimien lentokoneet pelastuvat useita mereen joutuneita. Van Nessin miehistöstä sai surmansa 68 miestä. ==Lähteet== * * * ===Viitteet=== Luokka:Admiralen-luokan hävittäjät Luokka:Alankomaalaiset toisen maailmansodan hävittäjät
Parr

Parr on muun muassa seuraavien henkilöiden sukunimi: * Adam Parr (s. 1965), brittiläinen liikemies ja autourheiluvaikuttaja * Katariina Parr, Catherine Parr (1512–1548), Englannin kuningas Henrik VIII:n kuudes ja viimeinen puoliso * Lily Parr (1905–1978), englantilainen jalkapalloilija * Maria Parr (s. 1981), norjalainen lastenkirjailija * Martin Parr (s. 1952), brittiläinen valokuvaaja * Robert Parr (1921–2007), yhdysvaltalainen kemisti, yksi Pariser–Parr–Pople-menetelmän keksijöistä * Thomas Parr (1483?–1635), poikkeuksellisen pitkäikäiseksi väitetty englantilainen mies
Hr. Ms. Banckert (1929)

Hr. Ms. Banckert oli Alankomaiden kuninkaallisen laivaston Admiralen-luokan hävittäjä. == Valmistus == Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 15. elokuuta 1928. Alus laskettiin vesille 14. marraskuuta 1929 ja se otettiin palvelukseen 14. marraskuuta 1930.Whitley, M. J. s. 211 == Palvelus == Postilaiva Van der Wijck kaatui 20. lokakuuta 1936 Jaavanmerellä. Banckert osallistui uponneen aluksen miehistön pelastamiseen. Operaatiossa saatiin pelastettua 210 henkeä 261 hengen miehistöstä. Hr. Ms. Van Ghent ajoi 14. helmikuuta 1942 riutalle, jonka jälkeen aluksen miehistö määrättiin sytyttämään aluksensa tuleen. Banckert pelasti miehistön. Alus osallistui Palembangille hyökänneen keisarillisen Japanin joukkojen torjuntaan tuloksetta. Keisarillisen Japanin lentokoneet hyökkäsivät aluksen kimppuun 24. - 28. helmikuuta, jolloin se vaurioitui pahoin. Aluksen miehistö upotti aluksensa 2. maaliskuuta. Japanilaiset päättivät nostaa aluksen hylyn korjattavaksi partioaluksena No 106. Korjauksia ei kuitenkaan saatu päätökseen. Sotatoimien päätyttyä alus löydettiin ja se tuhottiin maalilaivana Maduransalmessa syyskuussa 1949. ==Lähteet== * * * ===Viitteet=== Luokka:Admiralen-luokan hävittäjät Luokka:Alankomaalaiset toisen maailmansodan hävittäjät
Hr. Ms. Banckert

Hr. Ms. Banckert voi tarkoittaa seuraavia Alankomaiden kuninkaallisen laivaston aluksia: *Hr. Ms. Banckert (1929), Admiralen-luokan hävittäjä *Hr. Ms. Banckert (D801), hävittäjä aiemmin Britannian kuninkaallisen laivaston Q-luokan hävittäjä HMS Quilliam (G09) *Hr. Ms. Banckert (F810), Kortenaer- luokan fregatti
Luhalahti

Luhalahti on yksi Ikaalisten kylistä. Se sijaitsee Kyrösjärven pohjoispuolella. Luhalahdesta Hämeenkyröön on matkaa noin 20 km ja Ikaalisten keskustaan noin 30 km. Luhalahden asukasluku on noin 300. Luhalahti valittiin vuonna 2008 Pirkanmaan vuoden kyläksi.http://www.ikaalistenkylat.net/luhalahti/ == Lähteet == == Aiheesta muualla == *
Everest

Everest voi tarkoittaa ainakin seuraavia: *Mount Everest, maailman korkein vuori Himalajan vuoristossa *Everest, pikkukaupunki Kansasissa Yhdysvalloissa *Everest, yhdysvaltalainen dokumenttielokuva vuodelta 1998 *Everest, yhdysvaltalainen seikkailuelokuva vuodelta 2015 *Ford Everest, automalli *Everest Kohtla-Järve, HC Everest, virolainen jääkiekkojoukkue ==Sukunimenä== *Frank K. Everest, Jr. (1920–2004), yhdysvaltalainen ilmavoimien prikaatikenraali ja koelentäjä *George Everest (1790–1866), brittiläinen maanmittari, jonka mukaan Mount Everest -vuori on nimetty
Hr. Ms. Van Galen (1928)

Hr. Ms. Van Galen oli Alankomaiden kuninkaallisen laivaston Admiralen-luokan hävittäjä. == Valmistus == Alus tilattiin Fijenoordilta Rotterdamista ja sen köli laskettiin 28. toukokuuta 1927. Alus laskettiin vesille 22. kesäkuuta 1928 ja se otettiin palvelukseen 22. lokakuuta 1929.Whitley, M. J. s. 211 == Palvelus == Alus lähti 22. helmikuuta 1932 Surabayasta Shanghaihin valvomaan Alankomaiden etuja alueella. Se palasi huhtikuussa Surabayaan. Alus osallistui 16. marraskuuta 1935 laivastovieraluun Saigonissa risteilijä Hr. Ms. Sumatran ja sisaraluksensa Hr. Ms. Witte de Within kanssa. Alus osallistui laivastoparaatiin 23. elokuuta Surabayassa. Alus lähti 16. elokuuta 1937 Surabayasta Shanghaihin poliittisten jännitteiden kasvaessa Kiinassa. Se kuljetti 150 merijalkaväensotilasta suojaamaan eurooppalaisia. Alus palasi 8. toukokuuta 1940 Alankomaihin ja kaksi päivää myöhemmin Saksa aloitti hyökkäyksen länteen. Saksalaiset valtasivat Waalhavenin lentotukikohdan Rotterdamissa, jolloin alus määrättiin tulittamaan kentällä olevia saksalaisia. Saksan ilmavoimien pommikoneet upottivat siirtymässä olevan aluksen lähellä Merwehavenia. Saksalaiset päättivät nostaa hylyn 23. lokakuuta 1941 ja se romutettiin Hendrik-Ido-Ambachtilla. ==Lähteet== * * * ===Viitteet=== Luokka:Admiralen-luokan hävittäjät Luokka:Alankomaalaiset toisen maailmansodan hävittäjät
Hr. Ms. Van Galen

Hr. Ms. Van Galen voi tarkoittaa seuraavia Alankomaiden kuninkaallisen laivaston aluksia: *Van Galen (1804), seitsemäntykkinen kuunari *Hr. Ms. Van Galen (1872), puurunkoinen korvetti *Hr. Ms. Van Galen (1928), Admiralen- luokan hävittäjä *Hr. Ms. Van Galen (G84), aiemmin Britannian kuninkaallisen laivaston N-luokan hävittäjä HMS Noble *Hr. Ms. Van Galen (F803), Van Speijk -luokan fregatti *Hr. Ms. Van Galen (F834), Karel Doorman -luokan ohjusfregatti
Hr. Ms. Witte de With (1928)

Hr. Ms. Witte de With oli Alankomaiden kuninkaallisen laivaston Admiralen- luokan hävittäjä. == Valmistus == Alus tilattiin Fijenoordilta Rotterdamista ja sen köli laskettiin 28. toukokuuta 1927. Alus laskettiin vesille 11. syyskuuta 1928 ja se otettiin palvelukseen 20. helmikuuta 1930.Whitley, M. J. s. 211 == Palvelus == Alus osallistui 16. marraskuuta 1935 laivastovieraluun Saigonissa risteilijä Hr. Ms. Sumatran ja sisaraluksensa Hr. Ms. Van Galenin kanssa. Alus osallistui laivastoparaatiin 23. elokuuta Surabayassa. Se osallistui 13. marraskuuta laivastovierailuun Singaporessa yhdessä Java-luokan risteilijöiden, Hr. Ms. Evertsenin ja Hr. Ms. Piet Heinin kanssa. Ennen vierailua osasto harjoitteli Etelä-Kiinan merellä. Alus osallistui 27. helmikuuta 1942 Jaavanameren taisteluun. Se suojasi taistelussa vaurioitunutta Britannian kuninkaallisen laivaston risteilijää HMS Exeteriä paluumatkalla Surabayaan. Witte de With joutui pari päivää myöhemmin 1. maaliskuuta keisarillisen Japanin lentokoneiden hyökkäyksen kohteeksi. Alus vaurioitui hyökkäyksessä ja sen miehistö upotti aluksensa seuraavana päivänä. ==Lähteet== * * * ===Viitteet=== Luokka:Admiralen-luokan hävittäjät Luokka:Alankomaalaiset toisen maailmansodan hävittäjät
Hr. Ms. Witte de With

Hr. Ms. Witte de With voi tarkoittaa seuraavia Alankomaiden kuninkaallisen laivaston sotalaivoja: *Hr. Ms. Witte de With (1928), Admiralen-luokan hävittäjä *Hr. Ms. Witte de With (F813), Jacob van Heemskerck -luokan fregatti *Hr. Ms. Witte de Within piti olla Kortenaer-luokan fregatti.
Kuntavaalit

Kuntavaalit tai kunnallisvaalit ovat vaalit, joissa valitaan kuntien ja kaupunkien valtuustoihin valtuutetut ja varavaltuutetut. Kuntavaaleja käydään niillä alueilla, joilla kunta on käytössä paikallishallinnon yksikkönä. == Kuntavaalit maittain == === Ranska === Ranskassa kunnanvaltuustojen jäsenet valitaan yleisillä ja suorilla vaaleilla aina kuuden vuoden kaudeksi kerrallaan. === Ruotsi === Ruotsissa kunnallisvaalit järjestetään joka neljäs vuosi ja ne käydään suhteellisella vaalitavalla. === Suomi === Suomessa kuntavaaleista säädetään perustuslaissa, kuntalaissa, vaalilaissa ja Ahvenanmaata koskien sen omassa lainsäädännössä. Kuntavaalit järjestetään joka neljäs vuosi, ja niissä valitaan edustajat kuntien ja kaupunkien valtuustoihin. Luokka:Kunnallishallinto Luokka:Vaalit
Schorpioen-luokka

Schorpioen-luokka oli Alankomaiden Kuninkaallisen laivaston kahden vuosina 1867-1868 valmistetun aluksen muodostama monitoriluokka. == Suunnittelu == Luokan alukset perustuivat samoihin suunnitelmiin, mutta ne poikkesivat yksityiskohdissa toisistaan. Schorpioen oli aluksista hieman suurempi.Gardiner 2002 s. 373 Propulsiojärjestelmänä oli kaksi erillistä höyrykonetta, jotka pyörittivät omia akseleitaan ja 3,84 metrin potkuria. Alun perin aluksilla oli risteilykäyttöä varten myös kaksi mastoa. Alusten vapaakorkeus oli etriä etu- ja takakannen kansirakenteiden kohdalta. Aseistuksen muodostivat aluksi kaksi 9 tuuman rihlattua ML -tykkiä ja lopulta yksi 11 tuuman 22 pituuskaliiperin, viisi yhden naulan tykkiä ja kaksi yhden naulan revolveritykkiä. Alusten raudasta valmistettu panssarointi oli kyljissä kuusi tuumaa ja tykkitornissa 11-8 tuumaa. Aluksilla oli 136 hengen miehistö. == Alukset == Schorpioen- luokan monitorit Nimi Telakka Kölinlasku Vesille Valmis Kohtalo Hr. Ms. Schorpioen Forges et Chantiers de la Méditerranée, La Seyne-sur-Mer, Ranska elokuu 1867 18. tammikuuta 1868 1. lokakuuta 1868 Hr. Ms. Stier Laird, Son and Company, Birkenhead, Englanti 7. kesäkuuta 1867 9. huhtikuuta 1868 == Lähteet == * * === Viitteet === *
Run Rabbit Run

Run Rabbit Run on rockyhtye Plastic Tearsin single, joka julkaistiin 16. helmikuuta 2017 levymerkillä Alive and Kickin’ Music. Se on ensimmäinen singlelohkaisu tulevalta Smacked! a tribute to Ilari ”Claude” Peltola -tribuuttialbumilta. == Kappaleet == # == Kokoonpano == * Miqu December – laulu * Marc Sonic – kitara * Andy Whitewine – kitara * Edu – basso * Eco Xtasy – rummut == Lähteet == * ===Viitteet=== == Aiheesta muualla == * Luokka:Plastic Tearsin kappaleet Luokka:Vuoden 2017 kappaleet
Hertta (testi)

Hertta, toiselta nimeltään CERT (Coronary Event Risk Test), on suomalainen verinäytteeseen perustuva diagnostinen menetelmä, jolla mitataan vakavan infarktin tai sydänkuoleman riskiä . Hertta on maailman ensimmäinen molekylaarisiin keramideihin perustuva diagnostinen testi Mayo’s New Blood Test Could Predict Chances Of Experiencing A Heart Attack . == Taustatietoa == Hertta-tutkimuksessa näytteestä mitataan keramidimolekyylien pitoisuuksia, joiden perusteella lasketaan riskiluku. Hertta ennustaa riskit esimerkiksi LDL-kolesterolia tarkemmin . Testi mittaa myös statiinilääkityksellä olevien henkilöiden jäännösriskiä ja ennustaa sydäninfarktiriskiä henkilöillä, joilla sepelvaltimotautia ei ole vielä todettu. Tutkimus antaa riskiluvun ja siihen perustuvan lausunnon. Korkea riskiluku indikoi tarvetta tehostaa sepelvaltimotaudin hoitoa, esimerkiksi elämäntapamuutoksilla tai mahdollisen lääkehoidon optimoinnilla.Hertta.fi - Lääkärille. == Kohderyhmät == Hertta- tutkimusta voidaan käyttää sydäninfarktin ja sydänperäisen kuoleman riskin ennustamiseen erityisesti seuraavissa potilasryhmissä: * Henkilöt, joilla ei ole tiedossa sepelvaltimotautia tai kohonneita kolesteroliarvoja, mutta joilla esimerkiksi sukurasituksen tai muiden riskitekijöiden vuoksi epäillään kohonnutta sepelvaltimotautiriskiä. * Sepelvaltimotautipotilaat, joilla korkean sydänkohtaus- ja sydänkuoleman riskin tunnistaminen voi johtaa lääkitysmuutoksiin, seurannan tehostamiseen tai invasiivisen toimenpiteen harkintaan. ==Lähteet== == Aiheesta muualla == * Hertta.fi Luokka:Lääketieteellinen diagnostiikka
Prolagus

Prolagidae on sukupuuttoon kuollut jäniseläinten heimo, jota on aiemmin pidetty piiskujänisten alaheimona nimeltä Prolaginae. Heimoon luetaan vain yksi suku, Prolagus. Prolagus ilmestyi varhaisella mioseenilla Euroopassa, missä se selvisi historiallisiin aikoihin asti. Afrikasta ja Aasiasta suku on tunnettu mioseenilta ja plioseenilta. Sen tieteellinen nimi saattaa tarkoittaa "ennen jäniksiä" tai "primitiivisiä jäniksiä" (pro- tarkoittaa "ennen" ja lagos tarkoittaa "jänistä"). == Lajit == Suku Prolagus koostuu useista esihistoriallista lajeista. Vain yksi, sardinianpika (P. sardus), säilynyt historiallisiin aikoihin. *Prolagus aguilari *Prolagus apricenicus *Prolagus bilobus *Prolagus crusafonti López Martinez 1977 *Prolagus fortis *Prolagus figaro *Prolagus imperialis *Prolagus italicus *Prolagus major *Prolagus michauxi *Prolagus oeningensis König 1825 *Prolagus osmolskae *Prolagus praevasconiensis *Prolagus sardus – Sardinianpika (Wagner, 1832) *Prolagus schnaitheimensis *Prolagus sorbinii *Prolagus tobieni *Prolagus vasconiensis Viret 1930 == Lähteet == Luokka:Sukupuuttoon kuolleet nisäkkäät Luokka:Jäniseläimet Luokka:Esihistorialliset nisäkkäät
Länsi-Saksa olympialaisissa

Länsi-Saksa osallistui olympialaisiin vuosina 1952–1988. Koska Itä-Saksa kieltäytyi osallistumasta olympialaisiin vuonna 1952, tuolloin Länsi-Saksa osallistui yksinkertaisesti nimellä Saksa ja vuosina 1956–1964 se osallistui yhdessä Itä-Saksan kanssa nimellä Saksojen yhdistynyt joukkue. Länsi-Saksa- nimellä se osallistui olympialaisiin vuodesta 1968 lähtien. Vuoden 1980 kesäolympialaisiin Länsi-Saksa ei osallistunut protestina Neuvostoliiton toimia vastaan. Luokka:Olympiaurheilu maittain
Sankari (täsmennyssivu)

Sankari voi tarkoittaa seuraavia asioita: * sankari, urotöistään kuuluisa henkilö * sankari, pää- tai keskushenkilö kirjallisuudessa tai elokuvassa * sankari (Cerambyx cerdo), sarvijäärälaji * Sankari, entinen suomalainen lapsille suunnattu videopelilehti * Sankari, sukunimenä: ** Annikki Sankari (1913–2012), suomalainen kirjailija ** Heikki Sankari (s. 1968), suomalainen näyttelijä, ohjaaja ja teatterituottaja ** Hjalmar Sankari (?–1938), amerikansuomalainen toimittaja * sosialistisissa maissa erilaisia arvonimiä ** Työn sankari ***Sosialistisen työn sankari ** Neuvostoliiton sankari Luokka:Luettelot henkilöistä sukunimen mukaan
Alfa Romeo 105/115-sarja

Alfa Romeo 105/115-sarja on Alfa Romeon vuosina 1963–1977 valmistama mallisarja coupé- ja cabriolet-korisia urheiluautoja, jotka perustuvat sedan- malli Giulian lyhennetylle alustalle. Mallit korvasivat coupé-korisen Giuliettan, ja niiden seuraajiksi tulivat Alfa Romeo Alfetta GTV- ja Sprint- mallit. == Alfa Romeo Giulia Sprint GT (1963–1965) == Ensimmäisenä esitelty malli oli Giulia Sprint GT, joka tuli markkinoille vuonna 1963. Moottori oli 1,6-litrainen ja tuotti tehoa 106 hevosvoimaa. === Giulia GTC (1964–1966) === Geneven autonäyttelyssä keväällä 1965 esiteltiin Giulia GTC, joka oli Sprint GT:n kangaskattoinen avoversio. Sitä valmistettiin ainoastaan noin 1 000 kappaletta. == Alfa Romeo Giulia Sprint GT Veloce (1965–1968) == Giulia Sprint GT Veloce (GTV) esiteltiin vuonna 1966. Alkuperäiseen malliin verrattuna moottorin teho oli noussut 109 hevosvoimaan, ja autoon oli tehty myös muita pienempiä muutoksia. == Alfa Romeo 1750 GT Veloce (1967–1971) == Alfa Romeo 1750 GT Veloce esiteltiin vuonna 1967 samaan aikaan sedan-korisen 1750 Berlinan kanssa. Koriin oli tehty pieniä muutoksia, ja ajovaloja oli kaksi kummallakin puolella. Moottori oli 1,8-litrainen ja 120 hevosvoiman tehoinen. == Alfa Romeo 2000 GT Veloce (1971–1976) == Vuonna 1971 sedan-korisen 2000 Berlinan tultua markkinoille sen 2,0-litrainen (132 hv) moottori tuli saataville myös coupéen, jolloin syntyi 2000 GT Veloce. == GT Junior -mallit == === Alfa Romeo GT 1300 Junior (1965–1977) === Alfa Romeon coupé-malliston perusmalliksi esiteltiin vuonna 1965 1300 GT Junior, joka oli varustettu 1,3-litraisella (89 hv) moottorilla. Vuonna 1974 nimeksi vaihtui Alfa Romeo 1.3 GT Junior. === Alfa Romeo GT 1600 Junior (1972–1976) === Vuonna 1972 esiteltiin 1300:n yläpuolelle 1600 GT Junior, jonka moottori oli 1,6-litrainen. Vuonna 1974 mallin nimeksi vaihtui Alfa Romeo 1.6 GT Junior. === Alfa Romeo Junior Z (1969–1972) ja 1600 Junior Z (1972–1976) === Torinon autonäyttelyssä 1969 esiteltiin Alfa Romeo Junior Z. Se perustui GT 1300 Junior -malliin, mutta kori oli Zagaton uudelleen muotoilema. Moottori oli sama 1,3-litrainen kuin GT 1300 Juniorissa. Mallia uudistettiin vuonna 1972, jolloin se sai 1,6-litraisen moottorin ja nimeksi vaihtui Alfa Romeo 1600 Junior Z. == GTA-mallit == pienoiskuva|Alfa Romeo Giulia Sprint GTA Alfa Romeo GTA -mallit perustuivat tavallisiin 105/115-sarjan autoihin, mutta teräksiset koripaneelit oli vaihdettu painon keventämiseksi alumiinisiin ja moottoria oli tehostettu. GTA-malleja rakennettiin paljon kilpailukäyttöön suoraan tehtaalta. == Lähteet == == Aiheesta muualla == 105/115-sarja Luokka:1960-luvun autot Luokka:1970-luvun autot
Varjonahkajäkälä

Varjonahkajäkälä (Peltigera collina) on nahkajäkälien sukuun kuuluva jäkälä. Sen yläpinta on sinertävän harmaa tai ruskeanharmaa. Alapinta on vaaleanruskea, epäselvästi verkkosuoninen. Liuskat ovat 0,5–1 senttimetrin levyisiä, kasvustot enintään 10 senttimetriä leveitä. Kasvaa kallioseinämien, kivien ja sammalikon seassa, harvoin myös puiden tyvien sammalilla. Varjonahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoliinia (C30H52O2). == Lähteet == == Aiheesta muualla == * Laji.fi: Varjonahkajäkälä (Peltigera collina) * Luopioisten kasvisto: Varjonahkajäkälä (Peltigera collina) * ITIS: Peltigera collina * UniProt: Taxonomy - Peltigera collina * Global Biodiversity Information Facility (GBIF): Peltigera collina * Consortium of North American Lichen Herbaria: Peltigera collina * Italic 7.0, The Information System on Italian Lichens: Peltigera collina * PheroBase: Semiochemicals of Peltigera collina, the Tree pelt lichen Luokka:Nahkajäkälät
Nuotionahkajäkälä

Nuotionahkajäkälä (Peltigera didactyla) on nahkajäkälien sukuun kuuluva jäkälä. Yläpinta on ruskeanharmaa, reunoilta huopakarvainen. Alapinnan suonet ruskettuvia ja kapeita. Yleinen koko Suomessa. Kasvaa paljaalla maalla, etenkin ravinteikkailla, palaneilla ja kalkkipitoisilla paikoilla, myös puiden tyvien sammaleilla. Nuotionahkajäkälältä jäkäläaineet eli sekundaariset aineenvaihduntatuotteet yleensä puuttuvat, kuitenkin poikkeuksellisesti voi esiintyä hieman metyyligyroforaattia (C25H22O10) ja gyroforahappoa (C24H20O10). == Lähteet == == Aiheesta muualla == * Laji.fi: Nuotionahkajäkälä (Peltigera didactyla) * Luopioisten kasvisto: Nuotionahkajäkälä (Peltigera didactyla) * ITIS: Peltigera didactyla * UniProt: Taxonomy - Peltigera didactyla * Global Biodiversity Information Facility (GBIF): Peltigera didactyla * Consortium of North American Lichen Herbaria: Peltigera didactyla * Fungi of Great Britain and Ireland: Peltigera didactyla * Italic 7.0, The Information System on Italian Lichens: Peltigera didactyla Luokka:Nahkajäkälät
Twist and Shout (EP)

Twist and Shout on brittiläisen The Beatles -yhtyeen 17. heinäkuuta 1963 julkaistu EP-levy, jonka kaikki kappaleet ovat peräisin aiemmin samana vuonna julkaistulta esikoisalbumilta Please Please Me. EP nousi Britannian Record Retailer -listan ykköseksi 21 viikon ajaksi ja sitä myytiin 250 000 kappaletta, mikä teki siitä historian myydyimmän EP:n Britanniassa. Kaikkiaan Twist and Shout pysyi listalla 64 viikkoa. EP:stä julkaistiin uusintapainos vuonna 1992, jolloin se kuului The EP Collection -boksiin. == Kappaleet == A-puoli #Twist and Shout #A Taste of Honey B-puoli # * Do You Want to Know a Secret #There’s a Place == Lähteet == Luokka:The Beatlesin EP:t Luokka:Vuoden 1963 EP:t
Planström

Planström on ruotsinkielinen sukunimi: *Christine ja Elisabeth Planström, suomalaisia sisaruksia, jotka seurustelivat ranskalaisten geodeettien kanssa ja päätyivät Ranskaan * Karl Gustaf Planström, Suomen Urheilukuninkuuskilpailuissa vuonna 1902 viidennen sijan saavuttanut urheilija * G. Planström, Suomen Urheilukuninkuuskilpailuissa vuonna 1903 kuudennen sijan saavuttanut urheilija * Soini Palasto (1912–2002), vuoteen 1934 Planström, suomalainen suurlähettiläs *
Magical Mystery Tour (EP)

Magical Mystery Tour on The Beatles -yhtyeen tupla-EP-levy, joka julkaistiin Britanniassa 8. joulukuuta 1967. Se ilmestyi kyseisessä formaatissa, koska yhtyeelle oli kertynyt liikaa kappaleita tavalliselle EP:lle, mutta liian vähän albumille. Magical Mystery Tour -EP:tä myytiin ensimmäisen kuukauden aikana puoli miljoonaa kappaletta. Vuonna 1967 EP-listaa ei enää ollut, joten Magical Mystery Tour nousi singlelistan toiseksi. Kärkipaikalta sen piti poissa Beatlesin oma single ”Hello, Goodbye”. Yhdysvalloissa Magical Mystery Tour julkaistiin albumina, johon oli lisätty mukaan yhtyeen viimeisimpiä singlekappaleita. == Kappaleet == === Levy 1 === A-puoli #Magical Mystery Tour #Your Mother Should Know B-puoli # * I Am the Walrus === Levy 2 === A-puoli #The Fool on the Hill #Flying B-puoli # * Blue Jay Way == Lähteet == Luokka:The Beatlesin EP:t Luokka:Vuoden 1967 EP:t
Paul Chapman

Paul William ”Tonka” Chapman (9. kesäkuuta 1954 – 9. kesäkuuta 2020) oli walesilainen muusikko, joka tunnetaan brittiläisen hard rock -yhtye UFOn entisenä kitaristina. Hän on soittanut myös walesilaisessa Lone Star -rockyhtyeessä. Uransa alkuvaiheessa Chapman soitti yhtyeissä Universe ja Kimla Taz. Hän oli vähän aikaa Gary Mooren korvaajana Skid Row’ssa 1970-luvun alussa. Chapman liittyi ensimmäisen kerran UFO-yhtyeeseen vuonna 1974 toiseksi kitaristiksi kiertueelle, ja hänen soittoaan voidaan kuulla myöhemmin julkaistuilla BBCn livetaltioinneilla. Chapman lähti yhtyeestä jo seuraavana vuonna ja liittyi yhtyeeseen Lone Star. Yhtye teki kaksi albumia, debyyttialbumi Lone Star ilmestyi vuonna 1976 ja Firing on All Six vuonna 1977. Chapman palasi UFOon takaisin vuonna 1978 entisen kitaristin Michael Schenkerin lähdettyä yhtyeestä. Hän oli yhtyeessä vuoteen 1983 saakka ja soitti albumeilla No Place To Run (1980), The Wild, The Willing And The Innocent (1981), Mechanix (1982) ja Making Contact (1983). UFOn jälkeen Chapman soitti muun muassa entisen UFO-basisti Pete Wayn perustamassa Waysted- yhtyeessä. Hän teki yhtyeen kanssa kaksi albumia The Good, The Bad and The Waysted (1985) ja Save Your Prayers (1986). Chapman oli yhtyeessä vuosina 1984-1987 sekä 2003-2004. Tämän jälkeen Chapman vetäytyi kotiinsa Floridassa ja esiintyi useissa lyhytaikaisissa projekteissa kuten Gator Country ja Killer Bee yhtyeissä ja opetti soittamista studiollaan Floridan Melbournessa. Chapman menehtyi syntymäpäivänään 9. kesäkuuta vuonna 2020. == Lähteet == Luokka:Brittiläiset kitaristit Luokka:Vuonna 1954 syntyneet Luokka:Vuonna 2020 kuolleet
Kölnin keskusmoskeija

Kölnin keskusmoskeija on Saksan Kölnissä toimiva, Saksan turkkilaisen islamilaisen yhteisön (Diyanet İşleri Türk İslam Birliği, DITIB) keskusmoskeija. Vuodesta 2008 lähtien rakenteilla ollut rakennus edustaa modernia pyhäkköarkkitehtuuria vaikka muotokielessä on mukana ottomaanimoskeijoiden perinteitä. Moskeijassa on toiminut rukoussali vuodesta 2011 lähtien; moskeijan on arvioitu valmistuvan vuoden 2017 aikana. Moskeija- rakennuksen päämateriaaleina on käytetty betonia, lasia ja puuta. Rakennuksen kupoli kohoaa 36,5 metrin korkeuteen ja kaksi minareettia 55 metrin korkeudelle maanpinnasta. Hankkeen kustannusarvio on yli 30 miljoonaa euroa, josta huhtikuuhun 2016 mennessä oli kerätty runsas 19,4 miljoonaa euroa. Moskeijan pääsalissa on tilaa 1 200 rukoilijalle. Tämän ja rituaaliseen puhdistautumiseen tarvittavien saniteettitilojen ohella keskusmoskeijan kokonaisuuteen sijoittuu islam-instituutti ja islaminuskon koulutuskeskus, uskontojen ja kulttuurien välisen työskentelyn toimitilat, islamilainen kirjasto lukusaleineen, islamilaisen taiteen museo ja muita näyttelytiloja, Saksan turkkilaisen islamilaisen yhteisön (DITIB) hallinto, nuorisokeskus, lehdistötyön ja tiedotuksen tilat, kokoustiloja, myymälä ja maanalainen pysäköintihalli. KZ7 3069 Denkmal.jpg| KZ7 3081 Denkmal.jpg| KZ7 3082 Denkmal.jpg| Allah-Kalligraphie.jpg| ==Lähteet== ==Aiheesta muualla== *Der Spiegel Online: Zentralmoschee Köln (spiegel.de) *Tim Röhn (25.4.2016) Wie Ankara in Köln Weltpolitik betreibt (welt.de) *Baustelle in Köln-Ehrenfeld Die Moschee wird zur traurigen Sehenswürdigkeit (Helmut Frangenberg, 8.2.2015) (ksta.de) Luokka:Saksan moskeijat Keskusmoskeija
Saksan liittopäivävaalit 1983

Saksan liittopäivävaalit 10. liittopäivävaalit järjestettiin Saksan liittotasavallassa 6. maaliskuuta 1983. Vaaleissa valittiin liittopäivien kaikki 520 jäsentä. 39 279 529 äänestäjää osallistui vaaleihin äänestysaktiivisuuden ollessa 89,1 prosenttia.Election to the 10th German Bundestag on 6 March 1983 Arkistoitu 11.10.2009. Viitattu 14.4.2017. == Tausta == Länsi-Saksaa oli aiemmin hallinnut sosiaalidemokraattien ja vapaademokraattien sosiaaliliberaali koalitiohallitus, joka kuitenkin kaatui syksyllä 1982, kun vapaademokraatit äänestivät opposition kristillisdemokraattien esittämän epäluottamuslauseen puolesta. Tämän jälkeen kristillisdemokraattien johtaja Helmut Kohl muodosti porvarillisenkoalitiohallituksen yhdessä vapaademokraattien kanssa. Kohlin hallitus hankki tahallaan epäluottamuslauseen liittopäiviltä, minkä ansiosta ennenaikaisten liittopäivävaalien järjestäminen tuli mahdolliseksi. == Tulokset == Kristillisdemokraatit ja vapaademokraatit saivat liittopäiville yhteensä 290 edustajaa eli yksinkertaisen enemmistön, ja näin Kohlin porvarihallitus jatkoi Länsi-Saksan johdossa. Sosiaalidemokraatit ja myös vapaademokraatit menettivät kannatustaan edellisiin vaaleihin verrattuna, kun taas kristillisdemokraatit ja vihreät saivat vaalivoiton. Tämä oli ensimmäinen kerta, kun liittopäiville valittiin vihreiden edustajia. == Lähteet == == Aiheesta muualla == Luokka:Saksan liittopäivävaalit Luokka:Vuoden 1983 vaalit
8-raita

8-raita (virallisesti Stereo 8) on magneettinen ääniteformaatti, joka oli suosittu erityisesti Yhdysvalloissa 1960-luvun puolivälistä 1970-luvun loppuun, kunnes C-kasetti ohitti sen suosiossa. Ampex Magnetic Companyn, RCA Recordsin ja Lear Jet Companyn kehittämä formaatti sai varsinaisen nosteen vuonna 1965 kun formaatti tuli valittavaksi Ford-henkilöautomalleihin. Kotikäyttöön formaatti alkoi tulla vuosien 1967–1968 aikana. Vuosia 1968–1975 voidaan pitää 8-raitaformaatin ”kulta-aikana”. Formaatti oli kuitenkin teknisesti epäluotettava ja äänen laatu heikkeni ajan kuluessa. Sittemmin 8-raitaa on pidetty vanhentuneen teknologian edustajana, ja se on pysynyt suhteellisen tuntemattomana Yhdysvaltain, Kanadan, Britannian, Australian ja Japanin ulkopuolella. == Lähteet == == Aiheesta muualla == * Collector’s Corner: The History Of The Eight-Track Tape (Goldmine) * Rytmimusiikin Syke: Magneettinauha kaupallisena ääniteformaattina Luokka:Tallennusvälineet Luokka:Äänentoistotekniikka
Lee Ingleby

Lee David Ingleby (s. 28. tammikuuta 1976 Burnley, Lancashire) on englantilainen näyttelijä. Hänet tunnetaan parhaiten rikos­yli­konstaapeli John Bacchusin roolista BBC:n draama­sarjassa George Gentlyn tutkimukset (2007–2017) sekä Stan Piki­tien roolista elo­kuvassa Harry Potter ja Azkabanin vanki (2004). Ingleby on näytellyt myös televisio­sarjoissa The Street, Early Doors, Isäni eläin­tarha, Life on Mars, Avaruuden tuntua, Poika joka katosi musiikkiin sekä Line of Duty. Vuonna 2003 hän näytteli elo­kuvassa Master and Commander: Maailman laidalla. == Valikoitu filmografia == Elokuvat Elokuvat Elokuvat Vuosi Nimi Rooli 2003 Master and Commander: Maailman laidalla Hollom 2004 Harry Potter ja Azkabanin vanki Stan Piki­tie 2009 Doghouse Matt Televisio Televisio Televisio 2007–2017 George Gentlyn tutkimukset rikos­yli­konstaapeli John Bacchus 2011 Luther Cameron Pell 2014 Isäni eläin­tarha George Motters­head 2015–2018 Puuha-Pete Puuha-Pete 2016– Poika joka katosi musiikkiin Paul Hughes 2017 Line of Duty Nick Huntley 2018 Syyttömästi tuomittu David Collins 2019 Criminal: Iso-Britannia Tony Myers­cough == Aiheesta muualla == Luokka:Brittiläiset näyttelijät Luokka:Vuonna 1976 syntyneet Luokka:Elävät henkilöt
Ananse

Ananse tai Anansi on afrikkalaisten kansantarinoiden hahmo, yleensä muodoltaan hämähäkki. Se on kujeilija Länsi-Afrikassa, etenkin Ghanan ašantien keskuudessa. Oveluudessa se voittaa itseään paljon voimakkaammat oliot. Ananse-tarinoita kerrotaan yleisön viihdyttämiseksi ja tähdentämään, että aivot ovat yhtä tärkeät tai tärkeämmätkin kuin lihakset. Eräissä myyteissä Ananse on välittäjä taivaan jumalan Nyamen ja ihmisten välillä. Ananse kutoi taivaaseen ulottuvan langan. Nyame loi hänen pyynnöstään yön, ja aikaisemmin pelloilla tauotta työskennelleet ihmiset saivat vihdoinkin nukkua. He kuitenkin pelkäsivät pimeyttä, joten Nyame loi kuun valaisemaan, mutta sitten ihmiset palelivat. Jälleen Ananse kiipesi kertomaan ongelmasta jumalalle, joka asetti auringon taivaalle. Se kärvensi liikaa, joten Ananse kapusi uudelleen pyytämään apua. Nyt Nyame antoi sataa, mutta sateet olivat niin rankkoja, että ne aiheuttivat tulvia ja ihmisiä hukkui. Silloin jumala käski sateiden laantua, ja lopultakin kaikki olivat tyytyväisiä. == Lähteet == Luokka:Afrikkalainen mytologia
Risto Tyrväinen

Risto Perttu Tapani Tyrväinen (s. 10. helmikuuta 1947 Mikkeli) on suomalainen everstiluutnantti, joka toimi muun muassa Lapin ilmatorjuntarykmentin komentajana ja Ilmatorjuntakoulun johtajana. Tyrväinen syntyi vääpeli Albin Tyrväisen ja Aino Laitisen perheeseen. Hänen puolisonsa vuodesta 1969 on Ilona Waris. Tyrväinen tuli ylioppilaaksi Mikkelin lyseosta 1966, Kadettikoulusta hän valmistui 1971 ja Sotakorkeakoulusta 1983. Tyrväinen toimi Salpausselän Ilmatorjuntapatteriston opetusupseerina, yksikön päällikkönä ja aliupseerikoulun johtajana 1971–1986 ja Pääesikunnan toimistoupseerina 1986–1988. Apulaissotilasasiamies Lontoossa hän oli 1988–1991 ja patteristonkomentaja Helsingin ilmatorjuntarykmentissä 1991–1992. Ilmatorjuntakoulun johtajana Tyrväinen toimi 1992–1996 ja Lapin ilmatorjuntarykmentin komentajana 1996–1999, minkä jälkeen hän työskenteli vielä Maanpuolustuskorkeakoulun opettajana. Tyrväinen ylennettiin vänrikiksi 1968, luutnantiksi 1971, yliluutnantiksi 1974, kapteeniksi 1979, majuriksi 1985 ja everstiluutnantiksi 1991. ==Lähteet== Luokka:Suomalaiset everstit Luokka:Vuonna 1947 syntyneet Luokka:Elävät henkilöt
Pienitehoinen mopo

pienoiskuva|Esimerkki pienitehoisesta moposta, Solex S3800. Pienitehoinen mopo eli moottoroitu polkupyörä on tavallisesti kaksipyöräinen polkimin varustettu mopo. Se kuuluu ajoneuvoluokkaan L1e-A, jolloin sen sallittu nopeus on enintään 25 kilometriä tunnissa ja moottorin teho enintään 1 kW. Moottoroiduiksi polkupyöriksi luokitellaan myös kolmi- ja nelipyöräiset ajoneuvot, jos ne täyttävät luokan muut ehdot. Suomessa pienitehoista mopoa saa kuljettaa 15 vuotta täyttänyt ilman mopokorttia. Pienitehoista mopoa eli moottoroitua polkupyörää ei tarvitse katsastaa tai rekisteröidä, mutta moottoriajoneuvona sille tarvitaan liikennevakuutus. Moottoroitu polkupyörä sai vuoden 2016 alussa voimaan tulleen lain mukaisesti luokituksen L1e-A.Ajoneuvolaki 11.12.2002/1090, 11§ L-luokan ajoneuvot. Viitattu 3.4.2016. Moottoroidun polkupyörän maksimiteho on 1kW. Sitä ei ennen vuotta 2016 tarvinnut edes vakuuttaa, koska sitä ei luokiteltu moottoriajoneuvoksi. Vuoteen 1995 asti mopoissa käytössä ollutta vakuutuskilpeä siihen ei myöskään saa huolimatta vakuutuksesta, joten se on vakuutettunakin kilvetön.Liikenne- ja viestintäministeriö, asetus kaksi- ja kolmipyöräisten ajoneuvojen sekä nelipyörien rakenteesta ja varusteista 19.12.2002. Viitattu 25.5.2008. EU- direktiivin mukaan moottorilla varustettu polkupyörä voi olla myös kolmi- tai nelipyöräinen. Esimerkiksi suomalaisvalmisteinen Scouter LMV on tähän ajoneuvoluokkaan kuuluva nelipyöräinen sähköajoneuvo. Toisaalta Suomen ajoneuvolain mukaan polkupyöräksi katsotaan myös sellainen enintään 250 W:n tehoisella sähkömoottorilla varustettu ajoneuvo, jonka moottori toimii vain poljettaessa ja kytkeytyy toiminnasta viimeistään nopeuden saavuttaessa 25 kilometriä tunnissa.Ajoneuvolaki 11.12.2002/1090, 19§ Moottorittomat ajoneuvot. Viitattu 16.12.2007. Tällaisia ajoneuvoja pidetään ajoneuvolain mukaan moottorittomina ajoneuvoina. Tämä tarkoittaa, että alle 250 W:n tehoisella polkemista avustavalla moottorilla varustettuja moottoroituja polkupyöriä ei tarvitse vakuuttaa eikä niiden kanssa tarvitse käyttää kypärää. Tähän erikoistapaukseen lukeutuvat useimmat sähköpolkupyörät. Toinen Suomen lainsäädännön erikoistapaus on kevyt sähköajoneuvo, johon kuuluu pienitehoinen sähkömopo, jossa ei ole polkimia. Niidenkin huippunopeus on rajoitettu 25 km/h:on, ja teho 1000 wattiin, mutta liikennevakuutuspakko koskee vain yli 25 kg painavia yksilöitä. Pienitehoinen mopo vastaa Ruotsin klass II -mopoa ja Alankomaiden snorfiets-mopoluokkaa. Suomessa pienitehoisella mopolla kuljettaessa on käytettävä kypärää, mutta lain mukaan kuljettaja on vapautettu mopokypärän käyttöpakosta, jos polkupyörän massa on enintään 35 kilogrammaa ja moottorin nimellisteho enintään yksi kilowatti (28.12.2018/1310, 6 §). Myös Ruotsissa riittää pyöräilykypärä. Alankomaissa snorfietsiä kuljetettaessa ei ole pakko käyttää kypärää. == Lähteet == Luokka:Mopot
Timo Stavitski

Timo Stavitski (s. 17. heinäkuuta 1999 Kirkkonummi) on suomalainen jalkapalloilija, joka edustaa Allsvenskanissa pelaavaa Mjällbyä. Pelipaikaltaan hän on oikea laitalinkki. Stavitskilla on myös Venäjän kansalaisuus. == Ura == Stavitski aloitti jalkapallon Kyrkslätt IF:ssä, josta siirtyi Helsingin Jalkapalloklubin B-junioreihin. Hän pelasi ensimmäiset miesten ottelunsa Kakkosen kaudella 2016 Klubi 04:ssä. Marraskuussa 2016 hän siirtyi Rovaniemen Palloseuraan yksivuotisella sopimuksella, joka sisälsi option toisesta kaudesta. Stavitski oli avauskokoonpanossa ja teki maalin ensimmäisessä Veikkausliigan ottelussaan 12. huhtikuuta 2017, kun RoPS hävisi vieraskentällä Interille 2–6. Hän pelasi RoPS:issa kaudella 2017 kaikkiaan 29 liigaottelua ja teki niissä kolme maalia. Tammikuussa 2018 Stavitski siirtyi Ranskan pääsarjassa pelaavaan Caeniin neljän vuoden pituisella sopimuksella. Siirtosumma oli 600 000 euroa. Caenin ohella myös Toulouse ja FC Barcelona tekivät Stavitskista tarjouksen. Hän debytoi Ranskan liigassa 16. tammikuuta ottelussa Bordeaux'ta vastaan. Ensimmäisen maalinsa Ranskassa Stavitski teki Ranskan Cupin ottelussa Metziä vastaan 7. helmikuuta 2018. Elokuussa 2018 Stavitski siirtyi lainalle kroatialaiseen NK Osijekiin mutta ei päässyt siellä syyskaudella pelaamaan kuin yhden cup-ottelun. Helmikuussa 2019 Stavitski siirtyi takaisin RoPS:n riveihin heinäkuuhun asti ulottuvalla lainasopimuksella. Huhtikuussa 2019 Stavitski kuitenkin palasi loukkaantumisen vuoksi takaisin Caeniin. Kesällä 2020 Stavitski siirtyi yhden kauden mittaisella lainasopimuksella Hollannin toisen sarjatason Eerste divisien MVV Maastrichtiin, jossa hän sai tililleen 13 ottelua. Tammikuussa 2022 Caen ilmoitti, että Stavitskin sopimus oli purettu yhteisymmärryksessä pelaajan kanssa. Joulukuussa 2022 FC Inter tiedotti tehneensä kauden 2023 kattavan sopimuksen Stavitskin kanssa. Elokuussa 2023 Stavitskin sopimusta jatkettiin vuodella, sisältäen option myös kaudesta 2025. Ensimmäisellä kaudellaan Stavitski pelasi 23 ottelua Veikkausliigassa, onnistuen maalinteossa kolmesti. Kaudella 2024 Stavitski pelasi Veikkausliigassa 19 ottelua ja teki viisi maalia. Elokuussa 2024 Stavitski siirtyi vuoteen 2028 ulottuvalla sopimuksella Allsvenskaniin Mjällbyn joukkueeseen. Hän onnistui maalinteossa heti debyytissään IFK Norrköpingiä vastaan. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt